Diari Oficial de la Generalitat Valenciana


Sumari del DOGV 2416, del 29-12-1994 (1994/833411)

RESOLUCIÓ de 21 de novembre de 1994, del director general d'Administració Territorial i Organització de la Conselleria d'Administració Pública, per la qual s'ordena la publicació de la Resolució de 28 d'octubre de 1994 de la Direcció General de la Funció Pública per la qual s'efectua la convocatòria del concurs unitari per a la provisió de llocs de treball reservats a funcionaris amb habilitació de caràcter nacional en relació a les vacants corresponents al territori de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2416

Data del DOGV
:   29-12-1994

Secció del DOGV
:   AUTORITATS I PERSONAL

Número del document
:   1994/833411


Data del document
:   21-11-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 21 de novembre de 1994, del director general d'Administració Territorial i Organització de la Conselleria d'Administració Pública, per la qual s'ordena la publicació de la Resolució de 28 d' octubre de 1994 de la Direcció General de la Funció Pública per la qual s'efectua la convocatòria del concurs unitari per a la provisió de llocs de treball reservats a funcionaris amb habilitació de caràcter nacional en relació a les vacants corresponents al territori de la Comunitat Valenciana.   
Convocat un concurs unitari per la Direcció General de la Funció Pública per a la provisió dels llocs reservats a funcionaris d'administració local amb habilitació de caràcter nacional, d'acord amb el que preveu l'article 99 de la Llei Reguladora de les Bases del Règim Local i l'article 25 del Reial Decret 1732/1994, de 29 de juliol, i de conformitat amb l'article 13.3 de l'Ordre del Ministeri per a les Administracions Públiques de 10 d'agost de 1994, resolc:  
Primer  
Donar publicitat a la Resolució de 28 d'octubre de 1994 de la Direcció General de la Funció Pública que s'adjunta en l'annex per la qual s'efectua la convocatòria de concurs unitari i s'aproven les bases comunes per les quals s'ha de regir la provisió de llocs de treball reservats a funcionaris d'administració local amb habilitació de caràcter nacional en relació a les vacants corresponents al territori de la Comunitat Valenciana.  
Segon  
Les sol·licituds per a prendre part en el concurs s'adreçaran a la Direcció General de la Funció Pública del Ministeri per a les Administracions Públiques, i s'hi especificarà l'ordre de prelació de les places sol·licitades, dins dels 15 dies naturals següents a la publicació de la convocatòria en el Butlletí Oficial de l'Estat.  
Tercer  
La convocatòria i les bases comunes del concurs a què fa referència aquesta resolució podran ser impugnades segons el que disposa la Llei de Règim Jurídic de les Administracions Públiques i del Procediment Administratiu Comú, a partir de la seua publicació en el Butlletí Oficial de l'Estat.  
València, 21 de novembre de 1994.- El director general d'Administració Territorial i Organització: Rafael García-Pertusa Giménez.  
ANNEX  
Resolució de 28 d'octubre de 1994, de la Direcció General de la Funció Pública, per la qual s'efectua la convocatòria del concurs unitari per a la provisió de llocs de treball reservats a funcionaris d'administració local amb habilitació de caràcter nacional.  
D'acord amb la regulació sobre la convocatòria de concurs unitari continguda en l'article 99 de la Llei 7/1985, de 2 d'abril, Reguladora de les Bases de Règim Local; en la disposició transitòria 2.ª del Reial Decret 1732/1994, de 29 de juliol (Butlletí Oficial de l'Estat de 9 d'agost), de provisió de llocs de treball reservats a funcionaris d'Administració Local amb habilitació de caràcter nacional i en els articles 13 i 14 de l'Ordre de 10 d'agost de 1994 (Butlletí Oficial de l'Estat del 12), per la qual es dicten les normes sobre els concursos de provisió de llocs de treball reservats a aquest personal.  
Igualment, d'acord amb les normes aprovades per diverses comunitats autònomes sobre els mèrits de determinació autonòmica i el coneixement de la llengua pròpia;  
Aquesta Direcció General ha resolt convocar el concurs unitari, per a cobrir els llocs de treball reservats a funcionaris d'administració local amb habilitació de caràcter nacional amb subjecció a les bases següents:  
A. Bases comunes  
Primera. Llocs  
S'ofereixen els llocs reservats a habilitats nacionals que estiguen vacants amb anterioritat al 26 de febrer de 1994 i no van ser ofertats per les respectives corporacions locals en el concurs ordinari publicat per la resolució d'aqueixa data, ni en l'ordinari que es publica simultàniament amb aquest concurs unitari. Igualment, s'ofereixen aquells llocs vacants que les corporacions interessades han acordat d'incloure en aquest concurs unitari d'acord amb el que preveu el paràgraf 2n. de l'article 25 de l'esmentat reial decret.  
Els uns i els altres figuren en l'annex I.  
Segona. Participació  
1. Els funcionaris amb habilitació de caràcter nacional podran concursar als llocs de treball que, segons la seua classificació, corresponen a la subescala i categoria a la qual pertanyen.  
Igualment, podran participar els funcionaris no integrats en les actuals subescales, pertanyents als extingits cossos nacionals de secretaris, interventors i dipositaris d'administració local a què fa referència la disposició transitòria 1a., 1, del RD 1.174/1987, de 18 de setembre, en els termes següents:  
- Els secretaris de primera, a llocs reservats a la subescala de secretaria, categoria superior.  
- Els secretaris de segona, a llocs reservats a la subescala de secretaria, categoria d'entrada.  
- Els secretaris de tercera, a llocs reservats a la subescala de secretaria Intervenció.  
- Els secretaris d'ajuntaments «a extingir», a secretaries d'ajuntaments amb poblacions no superiors als 2.000 habitants.  
- Els interventors, a llocs reservats a la subescala d'intervenció-tresoreria, categoria superior, però únicament a llocs d'intervenció.  
- Els dipositaris, a llocs reservats a la subescala intervenció-tresoreria, però únicament a llocs de tresoreria.  
2. En qualsevol cas, els funcionaris amb nomenament provisional i els que es troben en expectativa de nomenament, estan obligats a concursar a la totalitat de llocs ofertats en la seua subescala i categoria. També estan obligats els qui es troben en qualsevol de les circumstàncies a què fa referència l'article 53.2 del RD 1.174/1987, de 18 de setembre, els qui hagen cessat en la situació de serveis especials i no tingueren reserva de plaça, i els qui han promocionat a la categoria superior en els termes de l'article 24.2 del susdit reial decret.  
3. No hi podran concursar:  
a) Els funcionaris inhabilitats i els suspesos en virtut de sentència o resolució administrativa en ferm, si no ha transcorregut el termini que aquestes assenyalen.  
b) Els funcionaris destituïts a què fa referència l'article 148.5 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, durant el període d'extensió de la destitució.  
c) Els funcionaris en les situacions d'excedència voluntària a què fa referència l'article 29.3,c) i d) de la Llei de Mesures per a la Reforma de la Funció Pública, si no ha transcorregut el termini de dos anys des del pas a aquesta situació.  
d) Els funcionaris que no duguen dos anys en l'última destinació obtinguda amb caràcter definitiu en qualsevol Administració Pública, tret que concursen a llocs reservats a la seua subescala i categoria en la mateixa corporació o que es troben dins dels supòsits de l'article 20.1,f) de la Llei de Mesures per a la Reforma de la Funció Pública.  
Tercera. Documentació i termini de participació  
1. En el termini de 15 dies naturals a partir de la publicació d'aquesta resolució en el Butlletí Oficial de l'Estat, els funcionaris amb habilitació de caràcter nacional que vulguen prendre part en aquest concurs s'adreçaran a la la Sotsdirecció General de la Funció Pública Local (Registre d'entrada de documents del Ministeri per a les Administracions Públiques, carrer d'Alcalá Galiano, 8. CP: 28566, Madrid), amb la documentació següent:  
- Sol·licitud de participació on s'expresse els llocs als quals concursen i declaració jurada de no estar sotmés a cap de les circumstàncies a què fa referència l'article 18.3 del Reial Decret 1.732/1994, de 29 de juliol.  
- Ordre de prelació d'adjudicacions, que haurà de ser únic i comprensiu dels llocs sol·licitats, tant en aquest concurs unitari com de l'ordinari que es publica simultàniament, i, igualment, únic per a totes les subescales i categories a les quals es concurse.  
- Documentació acreditativa de reunir el requisit del coneixement de la llengua i mèrits de determinació autonòmica respecte dels llocs situats en les comunitats autònomes que els hagen aprovat, d'acord amb el que s'estableix en l'apartat B) Bases de les comunitats autònomes.  
2. Quan se sol·liciten exclusivament llocs del País Basc, l'esmentada documentació s'adreçarà a la Comunitat Autònoma, (Direcció General de Relacions Institucionals i Administració Local, Duc de Wellington, 2. CP: 01644, Vitòria-Gasteiz).  
3. La documentació haurà de presentar-se en els models que s'adjunten en els annexos II i III.  
Quarta. Mèrits generals  
Els mèrits generals pels quals es regeix aquest concurs són els compresos en la resolució de 28 d'octubre d'aquesta Direcció General, per la qual es fa pública la relació individualitzada de mèrits generals dels habilitats nacionals, que inclou els inscrits en el Registre d'Habilitats nacionals fins eixa mateixa data, en aplicació del que estableix l'article 1, de l'Ordre Ministerial de 10 d'agost de 1994 (Boletín Oficial del Estado del 12).  
Cinquena. Tribunal de valoració  
1. El tribunal de valoració d'aquest concurs serà el següent:  
President titular: Juan Corral Villalba  
President suplent: Ana García Fernández  
Vocals titulars:  
 Jesús González Pueyo   
 Pedro Antonio Masa Cladera  
 Jenaro Conde Rebollar  
 José Luis Sánchez Santiago  
 Josefa Salvador Alamar   
 Dolores Martín-Gil Garcia  
 Francisco M. Macías Benítez  
 Ana Cristina Hidalgo Alonso  
 José M.ª García Ramos  
 M.ª Jesús Varona Monge  
 Joan Sala i Morell  
 José Manuel Garcia Gallo  
 José Luis Aguirre Arratibel  
Vocals suplents:  
 José Joaquín Benavides Herrera  
 Petra Vivern Mayrata  
 Antonio Meneses Tocino  
 Antonio PeÑa Ferrando  
 M..ª Luisa Ramos Garcia  
 Cristobal del Rio Tapia  
 Vicente Aleixandre Mendizabal  
 Sebastián Sánchez López-Chicheri  
 Roberto álvarez Felipe  
 Lluis Calsina i Vallés  
 Cesar González de Heredia Marugui  
Secretari titular: Antonio Calderón López  
Secretari suplent: Mercedes Martín Sánchez  
2. La Comunitat Autònoma del País Basc designarà un tribunal per a la comprovació del grau de coneixements de la seua llengua oficial i la valoració dels mèrits per ella determinats.  
Sisena. Exclusió de concursants i valoració de mèrits  
1. El tribunal de valoració comprovarà la concurrència en els concursants dels requisits de la present convocatòria i n'exclourà a qui no els tinga.  
Respecte dels no exclosos, puntuarà els mèrits de la manera següent:  
- La puntuació per mèrits generals, fins un màxim de 19,50 punts, serà la que es deduesca de la relació inclosa en la resolució publicada conjuntament a aquesta convocatòria, i no serà possible cap acreditació addicional per part dels concursants ni valoració distinta per part del tribunal.  
- La valoració de mèrits de determinació autonòmica, fins a un màxim de 3 punts, s'efectuarà segons la documentació aportada pels concursants d'acord amb les regles específiques de cada comunitat autònoma.   
- Respecte dels llocs sense mèrit de determinació autonòmica, el tribunal puntuarà exclusivament els generals fins a un màxim de 19,50 punts.  
2. En cas d'empat en la puntuació final de mèrits de dos o més concursants, el tribunal donarà prioritat en la proposta d'adjudicació a la persona que hagués obtingut major puntuació per mèrits de terminació autonòmica. Si s'hi manté l'empat, a favor de la persona que en els mèrits generals tinga una major puntuació en els apartats a), c), d) i e), per aquest ordre, de l'article 15.1 del Reial Decret 1732/1994, de 29 de juliol. En última instància l'empat es resoldrà segons l'ordre de prelació del procés selectiu.  
Setena. Proposta de resolució  
Després de l'exclusió i puntuació dels concursants, el tribunal formularà la proposta de resolució comprensiva dels no exclosos i les seues puntuacions, ordenades de major a menor, amb una relació fonamentada d'exclosos.  
Vuitena. Resolució  
Aquesta Direcció General resoldrà el concurs d'acord amb la proposta formulada pel tribunal de valoració.  
Novena. Coordinació amb el concurs ordinari i formalització definitiva dels nomenaments  
Efectuada la resolució, aquesta Direcció General efectuarà la coordinació dels nomenaments simultàniament efectuats a favor d'un mateix concursant en aquest i en el concurs ordinari, i tindrà en compte l'ordre formulat per les persones interessades en el full de prelació. D'acord amb el resultat es realitzarà la formalització definitiva de nomenaments.  
Deu. Remissió a les comunitats autònomes i publicació  
La formalització definitiva dels nomenaments serà remesa a les comunitats autònomes i serà publicada en el termini d'un mes en el Butlletí Oficial de l'Estat.  
Onze. Termini possessori  
1. El termini de presa de possessió de les destinacions obtingudes en el concurs serà de tres dies hàbils quan es tracte de llocs de treballs en la mateixa localitat i d'un mes si es tracta de la primera destinació o de llocs de treball en localitat distinta.  
Aquest termini començarà a partir de l'endemà del cessament, el qual s'haurà d'efectuar dins dels tres dies hàbils següents a la publicació de la resolució del present concurs en el Butlletí Oficial de l'Estat.  
Si la resolució comporta el reingrés en el servei actiu, el termini de la presa de possessió s'haurà de computar des de la data de publicació.  
2. Si en el moment de la publicació del nomenament s'ha produït la jubilació a què fa referència l'article 11 del Reial Decret 1732/1994, de 29 de juliol, el termini de cessament en el lloc d'origen es diferirà al moment en què aquesta es produïsca.  
3. El còmput dels terminis possessoris s'iniciarà quan finalitzen els permisos o les llicències que, si de cas, s'hagen concedit a les persones interessades.  
4. Per necessitats del servei, mitjançant acord dels presidents de les corporacions en què s'haja de cessar i prendre possessió el concursant, es podrà diferir el cessament i la presa de possessió fins a un màxim de tres mesos, i el segon d'aquests haurà de retre compte a aquesta Direcció General.  
Excepcionalment, a instància de la persona interessada i, per raons justificades, podrà diferir-se també la presa de possessió, per un termini igual, per acord entre els presidents respectius, i se n'haurà de retre compte a aquesta Direcció General.  
Dotze. Irrenunciabilitat i voluntarietat de les destinacions  
Les destinacions adjudicades seran irrenunciables i tindran caràcter voluntari, per tant no generaran cap dret al pagament d'indemnització per trasllat.  
Tretze. Notificació de cessaments i preses de possessió  
l. Les diligències de cessament i presa de possessió dels concursants que accedesquen a un lloc de treball, d'acord amb la resolució del concurs, hauran de ser comunicades a aquesta Direcció General, a la comunitat autònoma respectiva, dins dels tres dies hàbils següents a quan es produesquen.  
2. La presa de possessió determina l'adquisició dels drets i deures funcionarials inherents al lloc, i el funcionari passarà a dependre de la corporació corresponent.  
Catorze. Normes per a la Comunitat Autònoma del País Basc  
L'òrgan competent de la Comunitat Autònoma del País Basc i la Direcció General de la Funció Pública efectuaran la coordinació que calga per a evitar els nomenaments múltiples en els supòsits en què les persones interessades sol·liciten simultàniament llocs en corporacions locals d'altres comunitats.  
Les institucions forals procediran a la resolució del concurs i a la remissió a l'òrgan competent de la comunitat autònoma que la lliurarà a la Direcció General de la Funció Pública.  
Quinze. Recursos  
Els actes administratius en el procediment de concurs unitari podran ser impugnats conforme al que preveuen els articles 114 a 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Madrid, 28 d'octubre de 1994.- El director general de la Funció Pública: Leandro González Gallardo.  
ANNEX II  
Model de sol·licitud de concurs unitari (1)  
I. Personals  
Cognoms:  
Nom: DNI: NRP:  
Domicili (a efectes notificació):  
Carrer i núm.:  
Codi postal i localitat:  
Província:  
II. Dades professionals  
Subescala/es i categoria/es on concurse:  
Situació administrativa:  
Destinació actual:  
Forma (2) i data de nomenament en la destinació actual  
III. Llocs als quals concursa (3):  
Núm. de llocs sol·licitats:  
(4) Corporació i província: Nom del lloc:  
Sol·licite prendre part en el concurs unitari de trasllat per a habilitats de caràcter nacional, publicat per la resolució de data ..., als llocs de treball anteriorment relacionats i declare no estar incurs en cap de les causes d'exclusió indicades en la base segona 3, i adjunte la documentació que s'especifica.  
Lloc, data i firma  
Subdirector general de la Funció Pública Local.  
(Registre d'entrada de documents MAP. Carrer d'Alcalá Galiano, 8. CP: 28602, Madrid)  
(1) Envieu la sol·licitud a la Subdirecció General de Funció Pública Local (registre d'entrada de documents del MAP, carrer d'Alcalá Galiano, 8. CP: 28917, Madrid); i adjunteu-hi, si escau, els documents acreditatius del coneixement de la llengua de la comunitat autònoma i dels mèrits de determinació autonòmica al·legats.   
(2) Definitiu o provisional.  
(3) Donat cas que aquest full siga insuficient per a tots els llocs que es vulguen sol·licitar utilitzeu fulls supletoris.  
(4) El codi de lloc figura en la casella «(Codi de lloc)» de la relació de vacants (annex I).   
Dors esmentat  
Documentació que s'adjunta  
Requisit de coneixement de la llengua de la comunitat autònoma: ...  
Mèrits de determinació autonòmica: ...  
ANNEX III  
Model d'ordre de prelació  
en l'adjudicació de destinacions   
I. Dades personals  
Cognoms:  
Nom: DNI: NRP:  
Domicili (a efectes de notificacions):  
Carrer i número:  
Codi postal i Localitat:  
Província: Telèfon:  
II. Dades professionals  
Subescala/es i categoria/es a concurs:  
Situació administrativa:  
Destinació actual:  
Forma (1), data nomenamet, destinació actual:  
Formule, d'acord amb el que estableix la base tercera d'aquesta convocatòria, l'ordre de prelació següent:  
(2)  
Núm. d'ordre Codi Corporació i província Nom del lloc  
1r.  
2n.  
3r.  
4t.  
5é.  
6é.  
7é.  
8é.  
9é.  
10é. (3)  
Data i firma  
Director General de la Funció Pública  
(1) Definitiu o provisional  
(2) Aquest codi és el número que apareix juntament a la denominació del lloc en l'annex I.  
(3) Essent únic el procés de coordinació d'aquest concurs unitari i de l'ordinari convocat per resolució de data, l'ordre de prelació també ha de ser únic i comprensiu de tots els llocs sol·licitats en ambdós.